
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 1867 

Καθορισμός ορίων, όρων και περιορισμών δόμησης στους οικισμούς Ν. Λευ¬ 
κάδας. 

Η ΝΟΜΑΡΧΗΣ ΛΕΥΚΑΔΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
«περί τρόπου καθορισμού ορίων οικισμών τής χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την υπ’ αριθ. 3558/18.12.85 απόφασή μας για την κατηγοροποίηση 
των οικισμών του Ν. Λευκάδας που έχουν πληθυσμό μέχρι και 2.000 κατοί¬ 
κους. 

5. Τα πληθυσμιακά στοιχεία της τελευταίας απογραφής του Κράτους 
της Ε.Σ.Υ.Ε. 

6. Το 2ο πρακτικό της 20.3.86 γνωμοδότησης του Συμβουλίου ΧΟΠ. 

7. Τις αποφάσεις των Κοινοτικών Συμβουλίων του Ν. Λευκάδας, αποφα¬ 
σίζουμε: 

I. Καθορίζουμε τα όρια των οικισμών: Καρυάς, Βλυχού, Βαθέως, 
Πηγαδισάνων, Εγκλουβής, Πλατύστομων, Αλεξάνδρου, Καλυβάτων, 
Εξανθείας, Καλαμιτσίου, Χορτάτων - Αγίων Θεοδώρων, Κομηλιού, 
Δραγάνου, Πανοχωρίου, Μανάση - Αγίου Βασιλείου, Νικολή - Ρουπα¬ 
κιάς, Αγίου Ηλία, Βουρνικά, Φτερνού, Ευγήρου, Αλάτρου, Δρυμώνα, 
Κοντάραινας - Παλαιόφουρνου, Μαραντοχωρίου, Καστού, Καλάμου, 
Αγίου Πέτρου, Σύβρου, Πόρου, Χαραδιατίκων, Κατούνας, Τσουκαλά¬ 
δων, Ράχης - Δημοσάρι, Παλαιοκατούνας, Κατωμερίου, Σπαρτοχω¬ 
ρίου, Σπανοχωρίου, Λαζαράτων, Πινακοχωρίου, Καβάλου, Αθανίου, 
Καρυωτών - Σπασμένης Βρύσης, Λυγιάς, Νικιάνας - Ναούμ, Περιγια¬ 
λιού, Επισκοπής - Κάστου, Γενιού, Μικρού Γιαλού, Επισκόπου του 
Ν. Λευκάδας με στοιχεία, όπως αυτά φαίνονται στα συνοδευτικά της 
παρούσας σχεδιαγράμματα σε κλίμακα 1:5.000 που αποτελούν ανα¬ 
πόσπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επιτόπου ελέγχου. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης που 
προβλέπονται από το Π.Δ. της 24.4.85 (ΦΕΚ 181Δ/3.5.85) και για 
τους οικισμούς: 

Καρυάς, Πηγαδισάνων, Εγκλουβής, Πλατύστομων, Αλεξάνδρου, 
Καλυβάτων, Εξάνθειας, Καλιμιτσίου, Χορτάτων - Αγίων Θεοδώρων, 
Κομηλιού, Δραγάνου, Πανοχωρίου, Μανάση - Αγίου Βασιλείου, Νικολή 
- Ρουπακιάς, Αγίου Ηλία, Βουρνικά, Φτερνού, Ευγήρου, Αλάτρου, 
Δρυμώνα αρτιότητα γηπέδου 300 τ. μ. 


2. Για τους οικισμούς: Κοντάραινας - Παλαιόφουρνου, Μαραντοχω¬ 
ρίου, Αγίου Πέτρου, Σύβρου, Πόρου, Χαραδιατίκων, Κατούνας, Τσου¬ 
καλάδων, Ράχης, Παλαιοκατούνας, Κατωμερίου, Σπαρτοχωρίου, 
Σπανοχωρίου, Λαζαράτων, Πινακοχωρίου, Καβάλου, Αθανίου , αρτιό¬ 
τητα γηπέδου 500 μ. 2. 

3. Για τον οικισμό: Δημοσάρι αρτιότητα γηπέδου 1000 τ. μ. 

4. Για τους οικισμούς: Βλυχού - Βαθέος, Καστού, Καλάμου - Αγρια- 
πιδιάς. Επισκοπής - Κάστρου, για το συνεκτικό τμήμα αρτιότητα 
γηπέδου 300 τ. μ. και για το μη συνεκτικό τμήμα 1000 τ.μ. 

5. Για τους οικισμούς: Καρυωτών - Σπασμένης Βρύσης, Λυγιάς, Νικιά- 
νας - Ναούμ, Περιγιαλιού, Επισκόπου, για το συνεκτικό τμήμα αρτιότητα 
γηπέδου 5θ0 τ. μ. και για το μη συνεκτικό τμήμα 1500 τ.μ. 

6. Για τον οικισμό: Γενιού, για το συνεκτικό τμήμα αρτιότητα 
γηπέδου 500 τ. μ. και για το μη συνεκτικό τμήμα 2000 τ. μ. 

7. Για τον οικισμό: Μικρού Γυαλού, για το συνεκτικό τμήμα αρτιότητα 
γηπέδου 1000 τ. μ. και για το μη συνεκτικό τμήμα 2000 τ. μ. 

8. Κατά παρέκκλιση εντός των ορίων των οικισμών, θεωρούνται 
άρτια τα οικόπεδα με όποιο εμβαδό είχαν στις 3.5.85 ημέρα δημο¬ 
σίευσης του από 24.4.85 Π. Δ/τος. 

Β. Ειδικοί όροι δόμησης: 

1. Για όλους τους ανωτέρω οικισμούς: 

α) Επικάλυψη στέγη με κεραμίδια και κλίση μέχρι 50%. 

β) Επιφάνειες των όψεων του κτιρίου χρωματισμοί όχι έντονοι. 

γ) Ανοικτοί εξώστες να μην καταλαμβάνουν όλο το μήκος της όψεως. 

δ) Ανοίγματα: Μέγιστο ποσοστό το 30% της επιφάνειας της 
όψεως εφόσον πρόκειται για κατοικία. 

ε) Περίφραξη: Τα χρώματα της όψεως. 

2. Επιπλέον για τους οικισμούς: Δρυμώνα, Κοντάραινας, Μαρα¬ 
ντοχωρίου, Καστού, Καλάμου, Καρυάς, Βλυχού, Βαθέος, επιβάλλο¬ 
νται και οι ενδείξεις των αντίστοιχων δελτίων αρχιτεκτονικής ανα¬ 
γνώρισης που αναφέρονται στην παρ. 3.3 του άρθρου 8 του από 
24.4.85 Π.Δ. (ΦΕΚ 181Δ/3.5.85). 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού, θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Π.Ε. της Νομαρχίας, ώστε 
να εξασφαλίζεται η συνέχεια των υπαρχόντων κοινοχρήστων χώρων 
και η δημιουργία νέων κοινοχρήστων χώρων, σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.85 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά, ισχύουν τα οριζόμενα στο Π. Δ/γμα της 24.4.85 (ΦΕΚ 
181Δ/3.5.85). 

Η απόφαση αυτή, με το σχεδιάγραμμα οριοθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνήσεως. 

Λευκάδα, 4 Ιουλίου 1986 
Η Νομάρχης 
ΑΘ. ΤΣΑΤΣΑΚΟΥ 

